「通過物競天擇進化」嘅定義係指某啲基因因為有利生存同繁殖而變得更加常見，簡單例子有抗藥性－身上帶有「抗藥性勁嘅基因」嘅細菌個體冇咁易俾藥殺死，所以比較能夠生存同繁殖，所以喺下一代入面「抗藥性勁嘅基因」就變得更加常見，最後成個細菌種羣整體慢慢噉變到愈嚟愈對隻藥有抵抗力。